Document ID: 31996L0066

Komisijas Direktīva 96/66/EK
(1996. gada 14. oktobris),
ar ko groza Padomes Direktīvu 70/524/EEK par barības piedevām
(dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1970. gada 23. novembra Direktīvu 70/524/EEK par barības piedevām [1], kurā jaunākie grozījumi izdarīti ar Direktīvu 96/51/EK [2], un jo īpaši tās 7. pantu,
tā kā Direktīvā 70/524/EEK ir paredzēts, ka tās pielikumu saturs ir regulāri jāpārskata, ņemot vērā zinātnes un tehnikas jaunākās atziņas; tā kā pielikumi ir konsolidēti ar Komisijas Direktīvu 91/248/EEK [3];
tā kā vairākās dalībvalstīs ar labiem rezultātiem ir izmēģināti jauni kokcidiostatu grupai piederīgu barības piedevu un citu ārstniecības vielu izmantošanas veidi; tā kā pirms apstiprināšanas Kopienas līmenī par jaunajiem izmantošanas veidiem sākotnēji jāsaņem atļauja valstu līmenī;
tā kā Černobiļas avārija izraisījusi radioaktīvā cēzija nokrišņus, ar kuru tāpēc vairākos Rietumeiropas reģionos ir piesārņota lopbarība; tā kā cilvēku un dzīvnieku veselības aizsardzībai un aizsargpasākumiem pret cēzija radionuklīdu piesārņojumu jāizveido jauna piedevu grupa, proti, radionuklīdus saistītājas vielas; tā kā vairākās dalībvalstīs izmēģinājumi ar jauno šīs grupas piedevu, ar kuras palīdzību izdodas ievērojami samazināt cēzija radionuklīdu nokļūšanu dzīvnieku organismā, ir bijuši sekmīgi; tā kā pirms apstiprināšanas Kopienas līmenī par šo jauno piedevu sākotnēji jāsaņem atļauja valstu līmenī;
tā kā pētījumi par daudzām II pielikumā minētajām piedevām vēl nav pabeigti, un tāpēc atļauju piešķiršana valstu līmenī pašlaik vēl nav pabeigta; tā kā tāpēc uz noteiktu laiku jāpagarina šo vielu izmantošanas atļauju termiņš;
tā kā šajā direktīvā paredzētie pasākumi ir saskaņā ar Barības pastāvīgās komitejas atzinumu,
IR PIEŅĒMUSI ŠO DIREKTĪVU.
1. pants
Direktīvas 70/524/EEK pielikumus groza, kā noteikts šīs direktīvas pielikumā.
2. pants
1. Dalībvalstīs stājas spēkā normatīvi un administratīvi akti, kas vajadzīgi, lai vēlākais līdz 1997. gada 31. martam izpildītu šīs direktīvas prasības. Dalībvalstis par to tūlīt informē Komisiju.
Kad dalībvalstis paredz šos pasākumus, tajos ietver atsauci uz šo direktīvu vai arī šādu atsauci pievieno to oficiālajai publikācijai. Dalībvalstis pieņem procedūru, kas jāievēro, izdarot šādas atsauces.
2. Dalībvalstis dara Komisijai zināmus to tiesību aktu svarīgākos noteikumus, ko tās pieņem jomā, uz kuru attiecas šī direktīva.
3. pants
Šī direktīva stājas spēkā divdesmitajā dienā pēc publicēšanas Eiropas Kopienu Oficiālajā Vēstnesī.
4. pants
Šī direktīva ir adresēta dalībvalstīm.
Briselē, 1996. gada 14. oktobrī

Labels: 1
17
20
0
6